Newspress - საქართველო მსოფლიო დაზოგვის დღეს უკვე მერვედ აღნიშნავს
მსოფლიო დაზოგვის დღისადმი მიძღვნილი აქტივობები საქართველოს ეროვნული ბანკისა და გერმანული შემნახველი ბანკების ფონდის საერთაშორისო თანამშრომლობისთვის (SBFIC)) ორგანიზებით დაიგეგმა. ღონისძიებაში, ეროვნულ ბანკთან ერთად, 7 ქართული კომერციული ბანკი მონაწილეობს: ფინკა ბანკი საქართველო, თიბისი ბანკი, კრედო ბანკი, ლიბერთი ბანკი, ბაზისბანკი, საქართველოს ბანკი და ტერა ბანკი.
გერმანული შემნახველი ბანკების ფონდის მხარდაჭერით, საქართველოს 6 ქალაქის 20 სკოლაში მოსწავლეები ჩაერთვებიან ,,დაზოგვის სამაგიდე თამაშში", რომლის მიზანია მაღალკლასელებში ფინანსური განათლების დონის გაზრდა და დაზოგვის კულტურის ამაღლება.